ANUNCI Convocatòria d’ajuts individuals de menjador per al curs 2023-2024, d’acord amb les bases reguladores.

D’acord amb el previst en els articles 17.3b i 20.8.a de la Llei 38/2003, de 17 de novembre, General de Subvencions, es publica l’extracte de la convocatòria llur text íntegre pot consultar-se en la Base de Datos Nacional de Subvenciones (http://www.pap.minhap.gob.es/bdnstrans/index):

Primer.- Beneficiaris

Alumnat d’ensenyaments obligatoris i d’educació infantil escolaritzats en centres educatius, ubicats a la comarca del Vallès Occidental, sufragats amb fons públics durant el curs 2023-2024.

Segon.- Finalitat

L’objecte de la convocatòria és la regulació de l’atorgament d’ajuts individuals de menjador escolar adreçats a l’alumnat d’ensenyaments obligatoris i d’educació infantil escolaritzats en centres educatius, ubicats a la comarca del Vallès Occidental, sufragats amb fons públics per al curs escolar 2023-2024.

Tercer.- Bases reguladores

Les Bases reguladores dels ajuts individuals de menjador que regeixen aquesta convocatòria han estat publicades el 18 d’abril de 2023 en el Butlletí Oficial de la Província de Barcelona, URL: https://bop.diba.cat/anunci/3423782/aprovacio-inicial-de-les-bases-reguladores-per-a-l-atorgament-d-ajuts-individuals-de-menjador-escolar-adrecats-a-l-alumnat-d-ensenyaments-obligatoris-i-d-educacio-infantil-sufragats-amb-fons-publics-per-al-curs-2023-2024-consell-comarcal-del-valles-occidental

Quart.- Quantia

S’atorgaran ajuts del 70% o de fins al 100% del cost del menjador als alumnes que compleixin els requisits establerts als punts 9.1., 9.2., 9.3. i 9.4. de les Bases reguladores, cost que no podrà superar en cap cas el preu màxim establert pel Departament d’Educació, en funció de la durada de l’espai de migdia, a la RESOLUCIÓ EDU/843/2023, de 9 de març, per la qual es determina el preu màxim de la prestació del servei escolar de menjador dels centres educatius de titularitat del Departament d'Educació i el preu de l'ajut individual de menjador escolar per a l'alumnat escolaritzat fora del seu municipi de residència en centres educatius privats concertats i municipals, d'acord amb la planificació feta al mapa escolar, per al curs escolar 2023-2024. (publicada al DOGC núm. 8875 de 15.3.2023).

L’ajut es pagarà per dia efectiu, és a dir; únicament pels dies que l’alumne hagi fet ús del servei de menjador.





Cinquè.- Termini de presentació de sol·licituds

Per al curs escolar 2022-2023, el termini ordinari (convocatòria inicial) per a la presentació de sol·licituds per a ajuts individuals de menjador, s’iniciarà el dia següent a la seva publicació al DOGC i fins el 30 de juny de 2023.

Els ajuntaments de la comarca hauran de presentar al Consell Comarcal les sol·licituds, a través de l’aplicació informàtica “Administració Ajuts de Menjador Escolar CCVOC”, dins el termini ordinari (convocatòria inicial) 

Així mateix, les persones interessades hauran de presentar les sol·licituds al seu Ajuntament de referència en el termini i condicions que aquest estableixi en la seva convocatòria i que en farà pública difusió.

D’acord amb la Resolució 17/XI del Parlament de Catalunya, la convocatòria d’accés als ajuts de menjador escolar quedarà oberta durant tot el curs escolar 2023-2024.

Les sol·licituds que es presentin un cop iniciat el curs escolar 2023-2024, tindran dret a rebre l’ajut des de la data en que s’hagi registrat la petició i en podran fer ús amb caràcter retroactiu des d’aquesta, un cop resoltes, si han fet ús del servei.

Es preveu l’admissió de sol·licituds per situacions de vulnerabilitat sobrevingudes, en aquest sentit, es consideren sol·licituds sobrevingudes aquelles en que les unitats familiars al·leguin que han patit variacions significatives en la seva situació sociofamiliar o econòmica, sol·licitant la revisió de la situació inicial del seu expedient, quan concorrin alguna de les següents situacions:

· Situació sobrevinguda que requereix l’atenció de serveis socials.
· Unitats familiars que la seva situació econòmica s’hagi vist greument afectada per causa de força major i degudament justificada.

Terrassa, 19 de maig de 2023

El President, Ignasi Giménez Renom

